Հաագա, 10 հոկտեմբերի 2017 թ. – Հոլանդահայ կազմակերպությունների ֆեդերացիան (FAON) հիասթափված է, որ Հայոց ցեղասպանության ճանաչումը դեռևս հստակ կարգավորված չէ այսօր ներկայացված Նիդերլանդների կոալիցիոն կառավարության համաձայնագրով։ Այնուամենայնիվ, FAON-ը համարում է, որ զգալի առաջընթաց է նկատվում համաձայնագրում, որտեղ նշված է թե կառավարությունը կարող է առհասարակ ճանաչել ցեղասպանությունները։ Նախկինում հոլանդական կառավարության դիրքորոշում այն էր, որ ցեղասպանության ճանաչումը վերապահված է միայն դատարանին։ Այս դիրքորոշումն այժմ շեշտակի փոխվել է: Այս հարցով 2017-ի մարտին FAON-ը նամակով դիմել էր կոալիցիայի հնարավորությունները հետազոտող քաղաքական միջնորդին։ FAON- ը կոչ էր արել նոր կառավարությանը, ինչ վերաբերում է հայոց ցեղասպանությանը, «սկսել նոր ու մաքուր էջից» և «կանգնել պատմության ճիշտ կողմը»։ Հասել է հարմար պահը և ժամանակն է ձերբազատվել ցավալի և ատելի «ցեղասպանության հարց» տերմինաբանությունից։